Утба је рођен 581.године, као син Газвана ибн ел Харита ибн Џабира. Припадао је племену Бану Мазин, мањем клану из огранка Мансур ибн Икрима из племена Кајс у Хиџазу (западна Арабија). Утба је био конфедерат из клана Бану Навфал из племена Курејш у Меки. Постао је рани преобраћеник на ислам и пратилац исламског пророка Мухамеда. Знало се да је био седма особа која је прихватила ислам и учествовао је у две муслиманске емиграције из Меке у Абисинију, као и то да је играо истакнуту војну улогу у бици код Бадра и неколико упада које је водио или наредио Мухамед. Утба је био ожењен ћерком Ел Харита ибн Каладе из племена Бану Такиф; према Ел Баладурију звала се Азда, док се према Ел Мадаини звала Сафија.